अफगानों पर विराट जीत के लिए उतरेगी टीम इंडिया - NP News
Home > Recent > खेल > अफगानों पर विराट जीत के लिए उतरेगी टीम इंडिया
June 21, 2019 Recent, खेल
साउथम्पटन । दमदार प्रदर्शन कर रही भारतीय टीम आईसीसी विश्व कप में अपने विजय अभियान को जारी रखते हुए अफगानिस्तान के खिलाफ शनिवार को होने वाले मुकाबले में अपनी एकादश में संतुलन बैठाने और बड़ी जीत हासिल करने के इरादे से उतरेगी।
विश्व की नंबर दो टीम भारत ने अब तक अपने चार मैचों में दक्षिण अफ्रीका को छह विकेट से, चैंपियन ऑस्ट्रेलिया को 36 रन से और चिर प्रतिद्वंद्वी पाकिस्तान को 89 रन से हराया है जबकि न्यूजीलैंड से उसका मुकाबला बारिश के कारण रद्द रहा था। दूसरी तरफ अफगानिस्तान की टीम संघर्ष दिखाने के बावजूद अपने पांचों मैच हार चुकी है और अंक तालिका में सबसे नीचे है।
अफगानिस्तान ने भारत को अपना घरेलू मैदान बना रखा है और वह विराट कोहली की टीम को चुनौती देने की पूरी कोशिश करेगी। भारतीय टीम अफगानिस्तान को पूरी गंभीरता से लेगी और भारतीय तेज गेंदबाज जसप्रीत बुमराह कह चुके हैं कि भारतीय टीम अफगानिस्तान को हलके में नहीं लेगी।